	Euroopan parlamentti
2024-2029
	[image: EP logo RGB_Mute]



HYVÄKSYTYT TEKSTIT

[bookmark: TANumber]P10_TA(2026)0107
[bookmark: title]Tomasz Buczekin koskemattomuuden pidättämistä koskeva pyyntö
[bookmark: DocNumber]
[bookmark: Commission]Oikeudellisten asioiden valiokunta
[bookmark: PE]PE786.694
[bookmark: Sujet][bookmark: References]Euroopan parlamentin päätös 28. huhtikuuta 2026 Tomasz Buczekin koskemattomuuden pidättämistä koskevasta pyynnöstä (2025/2193(IMM))
[bookmark: TextBodyBegin]Euroopan parlamentti, joka
–	ottaa huomioon Tomasz Buczekin koskemattomuuden pidättämistä koskevan pyynnön, jonka toimitti 12. syyskuuta 2025 päivätyllä kirjeellä Tarnobrzegin piirioikeuden toinen rikosasioiden jaosto Tomasz Buczekia vastaan asianomistajan laillisen edustajan esittämän haastehakemuksen nojalla aloitettavassa rikosoikeudellisessa menettelyssä ja josta ilmoitettiin täysistunnossa 6. lokakuuta 2025,
–	on kuullut Tomasz Buczekia 23. maaliskuuta 2026 ja ottaa huomioon tämän toimittamat asiakirjat työjärjestyksen 9 artiklan 6 kohdan mukaisesti,
–	ottaa huomioon Euroopan unionin erioikeuksista ja vapauksista tehdyssä pöytäkirjassa N:o 7 olevan 8 ja 9 artiklan sekä Euroopan parlamentin jäsenten valitsemisesta yleisillä välittömillä vaaleilla 20. syyskuuta 1976 annetun säädöksen 6 artiklan 2 kohdan,
–	ottaa huomioon Euroopan unionin tuomioistuimen 21. lokakuuta 2008, 19. maaliskuuta 2010, 6. syyskuuta 2011, 17. tammikuuta 2013 ja 19. joulukuuta 2019 antamat tuomiot[footnoteRef:2], [2:  	Yhteisöjen tuomioistuimen tuomio 21.10.2008, Marra v. De Gregorio ja Clemente, C-200/07 ja C-201/07, ECLI:EU:C:2008:579, unionin yleisen tuomioistuimen tuomio 19.3.2010, Gollnisch v. parlamentti, T-42/06, ECLI:EU:T:2010:102, unionin tuomioistuimen tuomio 6.9.2011, Patriciello, C-163/10, ECLI:EU:C:2011:543, unionin yleisen tuomioistuimen tuomio 17.1.2013, Gollnisch v. parlamentti, T-346/11 ja T-347/11, ECLI:EU:T:2013:23 sekä unionin tuomioistuimen tuomio 19.12.2019, Junqueras Vies, C-502/19, ECLI:EU:C:2019:1115.] 

–	ottaa huomioon Puolan tasavallan perustuslain 105 §:n 2 ja 5 momentin,
–	ottaa huomioon työjärjestyksen 5 artiklan 2 kohdan, 6 artiklan 1 kohdan ja 9 artiklan,
–	ottaa huomioon oikeudellisten asioiden valiokunnan mietinnön (A10-0116/2026),
A.	ottaa huomioon, että Tarnobrzegin piirioikeuden toinen rikosasioiden jaosto toimitti 12. syyskuuta 2025 päivätyllä kirjeellä Puolasta valitun Euroopan parlamentin jäsenen Tomasz Buczekin koskemattomuuden pidättämistä koskevan pyynnön, joka liittyy häntä vastaan esitettyyn asianomistajan haastehakemukseen Puolan rikoslain 217 §:n 1 momentin mukaisesta väitetystä rikoksesta;
B.	ottaa huomioon, että koskemattomuuden pidättämistä koskevan pyynnön mukaan Tarnobrzegissa järjestettiin 21. syyskuuta 2024 vaalitilaisuus, jossa Tomasz Buczek oli läsnä; ottaa huomioon, että asianomistaja osallistui edellä mainittuun tilaisuuteen ja ilmaisi siellä näkemyksiään poliittisista aiheista, muun muassa Tomasz Buczekin toiminnasta; ottaa huomioon, että koskemattomuuden pidättämistä koskevan pyynnön mukaan Tomasz Buczek väitetysti riuhtaisi asianomistajan käsistä pienikokoisen megafonin, jota tämä käytti saadakseen äänensä kuuluviin, ja että Buczekin ele oli väitetysti niin väkivaltainen, ettei megafoni ole enää toimintakunnossa;
C.	ottaa huomioon, että Tomasz Buczekin eleen väitetään täyttävän Puolan rikoslain 217 §:n 1 momentissa tarkoitetun rikoksen eli ruumiillisen koskemattomuuden loukkauksen tunnusmerkistön;
D.	ottaa huomioon, että Tomasz Buczek valittiin Euroopan parlamenttiin kesäkuussa 2024 pidetyissä EU-vaaleissa ja että hän oli siten Euroopan parlamentin jäsen väitetyn rikoksen tekohetkellä;
E.	toteaa, että väitetty rikos ja sen johdosta esitetty Tomasz Buczekin koskemattomuuden pidättämistä koskeva pyyntö eivät liity Euroopan unionin erioikeuksista ja vapauksista tehdyssä pöytäkirjassa N:o 7 olevassa 8 artiklassa tarkoitettuun hänen tehtäviään hoitaessaan ilmaisemaan mielipiteeseen tai äänestykseen;
F.	ottaa huomioon, että Euroopan unionin erioikeuksista ja vapauksista tehdyssä pöytäkirjassa N:o 7 olevan 9 artiklan ensimmäisen kohdan a alakohdassa määrätään, että Euroopan parlamentin istuntojen ajan sen jäsenillä on oman jäsenvaltionsa alueella kansanedustajille myönnetty koskemattomuus;
G.	ottaa huomioon, että Puolan tasavallan perustuslain 105 §:n 2 ja 5 momentin mukaan Puolan parlamentin alahuoneen (Sejm) jäsentä ei voida vaalien tulosten julkistamispäivästä jäsenen toimikauden päättymispäivään saakka asettaa rikosoikeudelliseen vastuuseen ilman Sejmin suostumusta eikä häntä voida pidättää tai vangita ilman Sejmin suostumusta, paitsi silloin, kun jäsen tavataan itse teossa tai kun hänen pidättämisensä on tarpeen asianmukaisen menettelyn varmistamiseksi;
H.	ottaa huomioon, että Euroopan parlamentin työjärjestyksen 5 artiklan 2 kohdan mukaan parlamentaarinen koskemattomuus ei ole jäsenen henkilökohtainen erioikeus vaan tae koko parlamentin ja sen jäsenten riippumattomuudesta;
I.	ottaa huomioon, että Euroopan unionin erioikeuksista ja vapauksista tehdyssä pöytäkirjassa N:o 7 määrätyn parlamentaarisen koskemattomuuden tarkoituksena on suojella parlamenttia ja sen jäseniä oikeudenkäynneiltä, jotka liittyvät toimintaan, jota harjoitetaan hoidettaessa parlamentin jäsenten tehtäviä ja jota ei voida erottaa kyseisistä tehtävistä;
J.	ottaa huomioon, että tässä tapauksessa parlamentti ei löytänyt todisteita fumus persecutionis -tilanteesta eli ei vaikuta siltä, että kyseisen oikeusmenettelyn tarkoituksena olisi vahingoittaa Tomasz Buczekin poliittista toimintaa Euroopan parlamentin jäsenenä ja siten parlamentin riippumattomuutta;
K.	ottaa huomioon, että parlamenttia ei voida rinnastaa tuomioistuimeen eikä parlamentin jäsentä voida pitää koskemattomuuden pidättämistä koskevassa menettelyssä ”syytettynä”[footnoteRef:3]; [3:  	Unionin yleisen tuomioistuimen tuomio 30.4.2019, Briois v. parlamentti, T-214/18, ECLI:EU:T:2019:266.] 

1.	päättää pidättää Tomasz Buczekin koskemattomuuden;
2.	kehottaa puhemiestä välittämään tämän päätöksen sekä asiasta vastaavan valiokunnan mietinnön viipymättä Puolan toimivaltaiselle viranomaiselle ja Tomasz Buczekille.

